CELEX: 32015D1143
Language: hr
Date: 2015-07-13 00:00:00
Title: Provedbena odluka Komisije (EU) 2015/1143 оd 13. srpnja 2015. o objavi s ograničenjem u Službenom listu Europske unije i u okviru nacionalnih postupaka upućivanja na normu EN 60335-2-15:2002 o posebnim zahtjevima za aparate za zagrijavanje tekućina u okviru Direktive 2006/95/EZ Europskog parlamenta i Vijeća (Tekst značajan za EGP)

14.7.2015   
            
            
               HR
            
            
               Službeni list Europske unije
            
            
               L 185/23
            
         PROVEDBENA ODLUKA KOMISIJE (EU) 2015/1143
   оd 13. srpnja 2015.
   o objavi s ograničenjem u Službenom listu Europske unije i u okviru nacionalnih postupaka upućivanja na normu EN 60335-2-15:2002 o posebnim zahtjevima za aparate za zagrijavanje tekućina u okviru Direktive 2006/95/EZ Europskog parlamenta i Vijeća
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2006/95/EZ Europskog parlamenta i Vijeća od 12. prosinca 2006. o usklađivanju zakonodavstava država članica u odnosu na električnu opremu namijenjenu za uporabu unutar određenih naponskih granica (1), a posebno njezin članak 5. drugi i treći stavak,
   uzimajući u obzir Uredbu (EU) br. 1025/2012 Europskog parlamenta i Vijeća o europskoj normizaciji od 25. listopada 2012. o izmjeni direktiva Vijeća 89/686/EEZ i 93/15/EEZ i direktiva 94/9/EZ, 94/25/EZ, 95/16/EZ, 97/23/EZ, 98/34/EZ, 2004/22/EZ, 2007/23/EZ, 2009/23/EZ i 2009/105/EZ Europskog parlamenta i Vijeća te o stavljanju izvan snage Odluke Vijeća 87/95/EEZ i Odluke br. 1673/2006/EZ Europskog parlamenta i Vijeća (2), a posebno njezin članak 11. stavak 1. točku (b),
   uzimajući u obzir mišljenje radne skupine za Direktivu o niskom naponu,
   budući da:
   
               (1)
            
            
               Ako se nacionalnom normom kojom se prenosi usklađena norma, na koju je upućivanje objavljeno u Službenom listu Europske unije i u okviru nacionalnih postupaka, uređuje jedan ili više elemenata sigurnosnih zahtjeva utvrđenih u Prilogu I. Direktivi 2006/95/EZ, pretpostavlja se da električna oprema namijenjena za uporabu unutar određenih naponskih granica izrađena u skladu s tom normom ispunjava dotične sigurnosne zahtjeve.
            
         
               (2)
            
            
               U rujnu 2014. Cipar je podnio službeni prigovor na normu EN 60335-2-15:2002, kako je zadnje izmijenjena s A11:2012, „Kućanski i slični električni aparati – Sigurnost – Dio 2.-15.: Posebni zahtjevi za aparate za zagrijavanje tekućina”.
            
         
               (3)
            
            
               U službenom se prigovoru Cipra navodi da norma EN 60335-2-15:2002, kako je zadnje izmijenjena s A11:2012, ne sadržava posebne odredbe za aparate za kavu ili za opću uporabu koji su namijenjeni, ili je iz iskustva poznato da se upotrebljavaju, za pripremu određenih vrsta kave ili zagrijavanje određenih vrsta tekućine (npr. mlijeko). Taj se električni aparat sastoji od otvorene posude sa zatvorenim grijačem na dnu i ručke. Grijač prima energiju postavljanjem posude na električnu bazu čime se spajaju okrugli utikač i utičnica, slično onima konvencionalnih kuhala za vodu. Prije ključanja mljevena se kava podiže u posudi te se zbog toplinske energije pohranjene u aparatu vruća kava prelijeva iz posude čak i ako se aparat kasnije isključi ili ukloni s baze. Zagrijavanje mlijeka uzrokuje slično prelijevanje. Zbog toga postoji rizik od teških opeklina u slučaju pada vrele tekućine na kožu korisnika ili djece u njihovoj blizini te se normom kao takvom ne omogućuje pretpostavka o sukladnosti s Direktivom 2006/95/EZ.
            
         
               (4)
            
            
               Nakon ispitivanja norme EN 60335-2-15:2002, kako je zadnje izmijenjena s A11:2012, Komisija je zajedno s predstavnicima radne skupine za Direktivu o niskom naponu zaključila da norma ne ispunjava sigurnosne zahtjeve utvrđene u Prilogu I. točki 1. podtočki (d) u vezi s Prilogom I. točkom 2. podtočkom (b) Direktive 2006/95/EZ.
            
         
               (5)
            
            
               Uzimajući u obzir potrebu za poboljšanjem sigurnosnih aspekata i u očekivanju odgovarajuće revizije te norme, uz objavu u Službenom listu Europske unije i u okviru nacionalnih postupaka upućivanja na normu EN 60335-2-15:2002, kako je zadnje izmijenjena s A11:2012, trebalo bi priložiti odgovarajuće upozorenje.
            
         
               (6)
            
            
               Mjere predviđene ovom Odlukom u skladu su s mišljenjem Odbora osnovanog člankom 22. Uredbe (EU) br. 1025/2012,
            
         DONIJELA JE OVU ODLUKU:
   Članak 1.
   Upućivanje na normu EN 60335-2-15:2002, kako je zadnje izmijenjena s A11:2012, „Kućanski i slični električni aparati – Sigurnost – Dio 2.-15.: Posebni zahtjevi za aparate za zagrijavanje tekućina” objavljuje se u Službenom listu Europske unije i u okviru nacionalnih postupaka uz ograničenje kako je navedeno u Prilogu.
   Članak 2.
   Ova Odluka stupa na snagu dvadesetog dana od dana objave u Službenom listu Europske unije.
   
      Sastavljeno u Bruxellesu 13. srpnja 2015.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 374, 27.12.2006., str. 10.
   
   
      (2)  SL L 316, 14.11.2012., str. 12.
   
   
      PRILOG
      
         Objava naslova usklađene europske norme EN 60335-2-15:2002 i upućivanja na nju u okviru Direktive 2006/95/EZ
      
      
                  ESO (1)
                  
               
               
                  Referentni broj i naslov usklađene norme
                  (i referentni dokument)
               
               
                  Referentni broj zamijenjene norme
               
               
                  Datum prestanka valjanosti pretpostavke o sukladnosti zamijenjene norme
               
            
                  Napomena 1.
               
            
                  Cenelec
               
               
                  EN 60335-2-15:2002
                  Kućanski i slični električni aparati – Sigurnost – Dio 2.-15.: Posebni zahtjevi za aparate za zagrijavanje tekućina
                  IEC 60335-2-15:2002
               
               
                  EN 60335-2-15:1996
                  + A1:1999
                  + A2:2000
               
               
                  Datum isteka
                  (1.7.2007.)
               
            
                  Napomena 2.1.
               
            
                  EN 60335-2-15:2002/A1:2005
                  IEC 60335-2-15:2002/A1:2005
               
               
                  Napomena 3.
               
               
                  Datum isteka
                  (1.9.2008.)
               
            
                  EN 60335-2-15:2002/A2:2008
                  IEC 60335-2-15:2002/A2:2008
               
               
                  Napomena 3.
               
               
                  Datum isteka
                  (1.8.2013.)
               
            
                  EN 60335-2-15:2002/A11:2012
               
               
                  Napomena 3.
               
               
                  (23.1.2015.)
               
            
                  EN 60335-2-15:2002/A11:2012/AC:2013
               
               
                   
               
               
                   
               
            
                  EN 60335-2-15:2002/AC:2006
               
               
                   
               
               
                   
               
            
                  Ograničenje: Primjenom ove objave ne stvara se pretpostavka sukladnosti sa sigurnosnim zahtjevima utvrđenima u Prilogu I. točki 1. podtočki (d) u vezi s Prilogom I. točkom 2. podtočkom (b) Direktive 2006/95/EZ, posebno s obzirom na opasnosti koje proizlaze iz prelijevanja vruće kave ili vrućih tekućina, a u pogledu aparata koji su namijenjeni, ili je iz iskustva poznato da se upotrebljavaju, za pripremu određenih vrsta kave ili zagrijavanje određenih vrsta tekućine (npr. mlijeko) koje se šire tijekom postupka pripreme kave ili zagrijavanja tekućine.
               
            
            
         (1)  ESO: Europska organizacija za normizaciju:
      Cenelec: Avenue Marnix 17, 1000, Bruxelles, Belgija, tel.+32 25196871; faks +32 25196919 (http://www.cenelec.eu)
      Napomena 1.: Općenito je datum prestanka pretpostavke o sukladnosti datum povlačenja („dow”) koji određuje Europska organizacija za normizaciju, ali se korisnici ovih normi upozoravaju da to u određenim izvanrednim slučajevima može biti i drugačije.
      Napomena 2.1.: Nova (ili izmijenjena) norma ima isto područje primjene kao i norma koju zamjenjuje. Navedenog datuma za zamijenjenu normu prestaje vrijediti pretpostavka o sukladnosti s obzirom na osnovne ili druge zahtjeve odgovarajućeg zakonodavstva Unije.
      Napomena 3.: U slučaju izmjena, referentna je norma EN CCCCC:YYYY, njezine prethodne izmjene ako ih je bilo te nova, citirana izmjena. Prema tome, zamijenjena norma sastoji se od EN CCCCC:YYYY i njezinih prethodnih izmjena ako ih je bilo, ali bez nove citirane izmjene. Navedenog datuma za zamijenjenu normu prestaje vrijediti pretpostavka o sukladnosti s obzirom na osnovne ili druge zahtjeve odgovarajućeg zakonodavstva Unije.